
ОБЩИНА ТРЪН

Във връзка с изпълнение на проект BG05M9OP001-2.004-0065 „Щастливо детство чрез услуги за ранно детско развитие”, процедура за директно предоставяне на безвъзмездна финансова помощ BG05М90Р001-2.004 „Услуги за ранно детско развитие”, приоритетна ос: „Намаляване на бедността и насърчаване на социалното включване” по Оперативна програма „Развитие на човешките ресурси” 2014 -2020 г. и утвърдена от Кмета на Община Трън „Процедура за подбор на персонал”, представяме следното:


ОБЯВЛЕНИЕ
за провеждане на подбор на персонал за
„Център за ранна интервенция на уврежданията” - гр. Трън
за следните длъжности с почасова заетост:

1. Медиатор – 2 бр.; по 1320 часа за срок от 22 м. 

Персоналът се назначава на трудови договори на база на необходимите квалификация, опит и основни трудово - правни отношения, така че да изпълнява  качествено и съобразно графика заложените в проекта дейности. 

За обявената длъжност в Център за ранна интервенция на уврежданията” - гр. Трън (ЦРИУ), с които ще бъде сключен трудов договор, може да бъде наето лице, което отговаря на следните изисквания:


1. [bookmark: _GoBack]Медиатор.
Изисквания за заемане на длъжността:
1. Завършено средно образование;
2. Професионален опит – не се изисква;
3. Ще се счита за предимство: 
· да имат практически опит в работата с уязвими деца и семейства или в изпълнение на проекти в областта на социалните услуги за деца и семейства, здравеопазване, образование, предучилищна подготовка или социално включване на деца и семейства в риск.
· да познават местните уязвими общности в община Трън, техните културни особености, език, традиции и т.н.;
· да притежават комуникативни умения и умения за работа в екип.

Основни задължения и отговорности за длъжността:
1) Провеждане на работа на терен, включително и чрез посещения на домовете – откриване на случаи, установяване на първоначален контакт с представители на целевите групи, поддържане на връзки, информиране, ориентиране, посредничество;
2) Участие в организирането и провеждането на мобилната работа в рамките на дейностите на „Център за услуги за ранно детско развитие”;
3) Участие в оценката на потребностите на конкретните целеви групи – дефиниране на проблемите, конкретните нужди и оплаквания, рисково поведение;
4) Работа със семейството по отношение на мотивиране за включване на детето и родителите в услугата под супервизия на социален работник;
5) Разпространение на обучителни и информационни материали сред целевите групи;
6) Съдействие за провеждане на информационни срещи за представяне и мотивиране за включване в „Център за услуги за ранно детско развитие”;
7) При необходимост подпомагане на груповата и индивидуалната работа на останалите специалисти в услугата; 
8) Участие в екипни срещи за изготвяне, актуализация, оценка и планиране на: оценки на възможностите, оценки на потребностите, индивидуални планове, както и други документи, които се изготвят в процеса на работата;
9) Подпомагане на останалите специалисти в услугата при реализация на дейностите по отношение на връзката „специалист – семейство”;
10) Участва и отговаря за безопасното транспортиране на потребителите до и от „Център за услуги за ранно детско развитие”;
11) Оказва помощ на потребителите при посещенията им в Центъра;
12) Подпомагане на провеждането на анкети за проучване на психологическия микроклимат, интересите, потребностите и мотивацията на потребителите, под ръководството на социалния работник;
13) Участие в подготовката и провеждането на дейности за популяризиране и обсъждане на услугите по проекта.

Допълнителни умения и квалификации, носещи предимство на кандидатите:

· Кандидатите да имат познания и опит в областта на работата с рискови целеви групи, деца в ранна детска възраст и техните семейства, и с бъдещи родители; 
· Да имат умения, опит, нагласи и мотивация за работа с хора в неравностойно положение и взаимодействие с различни институции;
· Да познават нормативната база за предоставяне на социални услуги;
· Да спазват Етичния кодекс на работещите с деца и етичните принципи на социалната работа с деца, семейства и общности;
· Да прилагат Методиката на екипната работа по случай и Методическото ръководство за предоставяне на услугите по проекта;
· Да притежават компютърна грамотност;
· Да бъдат комуникативни и да притежават умения за работа в екип;

Начин на провеждане на подбора:
1. Обявление;
1. Подбор по подадените документи;
1. Събеседване.

Необходими документи за участие в процедурата по подбор:
· Заявление - по образец;
· Автобиография - по образец;
· Копие на документ за завършено образование;
· Копие на документи, удостоверяващи трудовия стаж на кандидата (ако е приложимо);
· Копие на документи, доказващи допълнителни умения и квалификация (ако е приложимо).

Документите по образец се получават на адрес: гр. Трън, пл. „Владо Тричков” 1, ет.2,- Цветислава Цветкова или могат да бъдат изтеглени от интернет страницата на Община Трън.

Място и срок за подаване на документите:
Подаването на заявлението и приложените документи към него се извършва лично от всеки кандидат или чрез пълномощник в гр. Трън, пл. „Владо Тричков” 1, ет. 2, Цветислава Цветкова  от 31.01.2017 г. до 17:00 часа на 07.02.2016 г. включително. 
Документите могат да се изпращат и по пощата с обратна разписка или по куриер, като пощенското клеймо трябва да е с дата, не по-късно от обявения срок.
Всички съобщения във връзка с подбора, ще се обявяват на информационното табло в сградата на Община Трън  , пл. „Владо Тричков” 1,   и на сайта на Община Трън.

В 7-дневен срок от обявяването на списъците с класиране всяко кандидатствало лице може да направи възражение пред Кмета на Община Трън.

Телефон за информация: 0888 161655 или 0884 944244

ВАЖНО: 

Списъците с допуснатите и недопуснатите до събеседване кандидати ще бъдат обявени на 13.02.2017 г. на информационното табло на Община Трън, пл. „Владо Тричков” 1 и на сайта на Община Трън.

